شەفەق نیوز/ دەزگای دژە تیرۆر، ئمڕوو دووشەممە، باس لە کوشتن کەسەیلیگ سەروە ریخریاگ داعش، و ویران کردن ئەشکەفتەیلیگ کرد ک لەناوی قایم خوەیان کردیان، لە پارێزگای کەرکوک.دەزگاگە لە بەیاننامەیگ وت؛ فەرماندەی ئۆپراسیونەگان تایبەت دویەم فەوج دژەتیرۆر کەرکوک ئەرکیگ زوینه‌ وەجی هاورد، لە کویەیل غەڕە باشوور قەزای دبیس لە پارێزگای کەرکوک، وەپشتگیری راستەخۆی فڕۆکەیل هاوپەیمانی ناودەوڵەتی.بەیاننامەگە وتیش؛ ٨ ئەشکەفت ویران کریا، ک داعش وەکاریان هاوردیاد. یەکیگیان کارگەی تەقینەوەیل داعش لەناوی بوی، لە ١١ وەشانن گورز ئاسمانی هێزەیل هاوپەیمان ناودەوڵەتی، بڕیگ لە ئه‌ندامه‌یل سەروە داعش کوشیان .
